***** ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιανουαρίου 1988 για την έγκριση του προγράμματος που εγγράφεται στην κοινή δράση για την προώθηση της γεωργίας με τη βελτίωση της κτηνοτροφίας βοοειδών κρεατοπαραγωγικών φυλών σε ορισμένες μειονεκτικές περιοχές της Γαλλίας σύμφωνα με τον κανονισμό (ΕΟΚ) αριθ. 1400/86 του Συμβουλίου (Το κείμενο στη γαλλική γλώσσα είναι το μόνο αυθεντικό) (88/171/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1400/86 του Συμβουλίου της 6ης Μαΐου 1986 για τη θέσπιση κοινής δράσης για την προώθηση της γεωργίας με τη βελτίωση της κτηνοτροφίας βοοειδών κρεατοπαραγωγικών φυλών σε ορισμένες μειονεκτικές περιοχές της Γαλλίας (1), και ιδίως το άρθρο 3 παράγραφος 3, Εκτιμώντας: ότι η γαλλική κυβέρνηση ανακοίνωσε στις 31 Ιουλίου 1987 εκτός από τα μέτρα επιλογής των ταύρων αναπαραγωγής μεγάλης γενετικής αξίας, το πρόγραμμα που αφορά την προώθηση της γεωργίας με τη βελτίωση της κτηνοτροφίας βοοειδών κρεατοπαραγωγικών φυλών σε ορισμένες μειονεκτικές περιοχές της Γαλλίας, το οποίο καταρτίστηκε δυνάμει του κανονισμού (ΕΟΚ) αριθ. 1400/86 και συμπληρώθηκε με το σημείωμα που ανακοινώθηκε στην Επιτροπή στις 13 Νοεμβρίου 1987· ότι το πρόγραμμα περιέχει τα δεδομένα που απαιτούνται από το άρθρο 2 του κανονισμού (ΕΟΚ) αριθ. 1400/86 και εγγράφεται εντός των ορίων που προβλέπονται στα άρθρα 1, 5 και 6 του ιδίου κανονισμού· ότι με τον τρόπο αυτό είναι δυνατόν να επιτευχθούν οι στόχοι της κοινής δράσης· ότι, σύμφωνα με το άρθρο 7 του κανονισμού (ΕΟΚ) αριθ. 1400/86, πρέπει να καθοριστεί σε συμφωνία με τη Γαλλική Δημοκρατία ο τρόπος περιοδικής ενημέρωσης σχετικά με την πορεία του προγράμματος· ότι ζητήθηκε η γνώμη του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τις χρηματοδοτικές πτυχές· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων · ότι το κράτος μέλος δεν επιθυμεί να δημιουργήσει διαφορές μεταξύ των βορείων περιοχών του Massif Central όπου εφαρμόζεται το προαναφερθέν πρόγραμμα και των νοτίων περιοχών της οροσειράς αυτής όπου εφαρμόζεται ο κανονισμός (ΕΟΚ) αριθ. 2088/85 του Συμβουλίου της 23ης Ιουλίου 1985 σχετικά με τα μεσογειακά ολοκληρωμένα προγράμματα, και ότι για το λόγο αυτό πρέπει να εγκριθεί το πρόγραμμα και να ισχύσει από την 1η Αυγούστου 1987, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το πρόγραμμα για κοινή δράση που αποσκοπεί στην προώθηση της γεωργίας με τη βελτίωση της κτηνοτροφίας βοοειδών κρεατοπαραγωγικών φυλών σε ορισμένες μειονεκτικές περιοχές της Γαλλίας, το οποίο υπέβαλε η γαλλική κυβέρνηση. Άρθρο 2 Ο τρόπος περιοδικής ενημέρωσης που θα υποβάλει η Γαλλική Δημοκρατία σύμφωνα με το άρθρο 7 του κανονισμού (ΕΟΚ) αριθ. 1400/86 σχετικά με την πορεία του προγράμματος έχει ως εξής: Η γαλλική κυβέρνηση παρουσιάζει κάθε χρόνο πριν από τις 31 Ιουλίου έκθεση που περιέχει τις ακόλουθες ενδείξεις όσον αφορά την πρόοδο των εργασιών για τα εξής: 1. Αναδασμός - αριθμός καλυμμένων περιμέτρων και εκτάσεων, - αριθμός σχετικών γεωργικών εκμεταλλεύσεων, - κατάλογος των έργων που έχουν τελειώσει στη διάρκεια του οικονομικού έτους, - κατάλογος τρεχόντων έργων, - δαπάνες για τις οποίες έχει γίνει εκκαθάριση στη διάρκεια του οικονομικού έτους (σε ECU), - σύνολο από την αρχή της παρέμβασης του κανονισμού, - εκατοστιαίο ποσοστό των επιτεύξεων που προβλέπονται στο πρόγραμμα. 2. Βελτίωση των βοσκοτόπων - υπολογισμός της βελτίωσης που πραγματοποιήθηκε (σε έκταση), - φύση της βελτίωσης που πραγματοποιήθηκε, - αριθμός των δικαιούχων γεωργών ανάλογα με το είδος της βελτίωσης στη διάρκεια του οικονομικού έτους, - δαπάνες για τις οποίες έχει γίνει εκκαθάριση στη διάρκεια του οικονομικού έτους (σε ECU), - σύνολο από την αρχή της παρέμβασης του κανονισμού, - εκατοστιαίο ποσοστό των επιτεύξεων που προβλέπονται στο πρόγραμμα. 3. Υδραυλική - φύση και σημασία των βελτιώσεων που πραγματοποιήθηκαν, - αριθμός γεωργών που καλύπτονται από τις εργασίες αυτές, - κατάλογος των τρεχουσών ενεργειών, - σχόλια για τα μέτρα που έχουν ληφθεί για τη διατήρηση του φυσικού περιβάλλοντος, - δαπάνες για τις οποίες έχει γίνει εκκαθάριση στη διάρκεια του οικονομικού έτους (σε ECU), - σύνολο από την αρχή της παρέμβασης του κανονισμού, - εκατοστιαίο ποσοστό των προβλεπόμενων επιτεύξεων. 4. Βελτίωση των συνθηκών εκτροφής - φύση των βελτιώσεων που έχουν πραγματοποιηθεί στη διάρκεια του οικονομικού έτους όσον αφορά την απόκτηση υλικού και τον έλεγχο των ασθενειών, - αριθμός δικαιούχων γεωργών όσον αφορά τις βελτιώσεις αυτές, - δαπάνες για τις οποίες έχει γίνει εκκαθάριση στη διάρκεια του οικονομικού έτους (σε ECU), - σύνολο από την αρχή της παρέμβασης του κανονισμού, - εκατοστιαίο ποσοστό των επιτεύξεων που προβλέπονται στο πρόγραμμα. 5. Αγροτική υποδομή Στη διάρκεια του οικονομικού έτους έχουν πραγματοποιηθεί τα εξής: - αγροτικοί δρόμοι (δημιουργία νέων δρόμων και βελτίωση και αριθμός των σχετικών γεωργικών εκμεταλλεύσεων), - παροχή ποσίμου ύδατος (νέα δίκτυα, ενίσχυση των δικτύων που ήδη υπάρχουν, αριθμός δικαιούχων), - αγροτικός εξηλεκτρισμός (νέες ενέργειες ή ενίσχυση των δικτύων που ήδη υπάρχουν, αριθμός δικαιούχων γεωργών), - δαπάνες για τις οποίες έχει γίνει εκκαθάριση στη διάρκεια του οικονομικού έτους (σε ECU), - σύνολο από την αρχή της παρέμβασης του κανονισμού, - εκατοστιαίο ποσοστό των επιτεύξεων που προβλέπονται στο πρόγραμμα. 6. Βασικά μέτρα - φύση και σημασία των ενεργειών που έχουν πραγματοποιηθεί στη διάρκεια του οικονομικού έτους, - αριθμός γεωργών που καλύπτονται από τις επιτεύξεις αυτές, - δαπάνες για τις οποίες έχει γίνει εκκαθάριση στη διάρκεια του οικονομικού έτους (σε ECU), - σύνολο από την αρχή της παρέμβασης του κανονισμού, - εκατοστιαίο ποσοστό των επιτεύξεων που προβλέπονται στο πρόγραμμα. 7. Βελτίωση και τεχνική στήριξη - αριθμός των εν υπηρεσία τεχνικών, - σχόλια για την αποτελεσματικότητα της τόνωσης και της στήριξης που αφορούν την εφαρμογή του προγράμματος στη διάρκεια του οικονομικού έτους, - σκέψεις για τη μελλοντική συνέχιση του προγράμματος· - δαπάνες για τις οποίες έχει γίνει εκκαθάριση στη διάρκεια του οικονομικού έτους (σε ECU), - σύνολο από την αρχή της παρέμβασης του κανονισμού, - εκατοστιαίο ποσοστό των επιτεύξεων που προβλέπονται στο πρόγραμμα. Άρθρο 3 Η παρούσα απόφαση αρχίζει να ισχύει την 1η Αυγούστου 1987. Άρθρο 4 Η παρούσα απόφαση απευθύνεται στη Γαλλική Δημοκρατία. Βρυξέλλες, 28 Ιανουαρίου 1988.

[Source: multi_eurlex | Tokens: 5668]